cyanic-selkie/wikianc huggingface dataset:
VM i skiflyging 1977
Mesterskapet skulle avvikles med to omganger hver av de tre konkurransedagene, der den beste omgangen hver dag talte i sammendraget. Dårlig vær fredag 18. februar gjorde imidlertid at det bare ble avviklet én omgang da, mens det ble tre omganger dagen etter. Søndagens to omganger gikk som planlagt. Ved dette mesterskapet ble poengsummene regnet ut fra gjennomsnittslengden i hver omgang.
Bakken
Vikersundbakken hadde før VM bakkerekord på 154 meter, satt av Reinhold Bachler (Østerrike) 12. mars 1967. Det var verdensrekord da hoppet ble gjort. František Novák (Tsjekkoslovakia) satte ny bakkerekord under mesterskapet på 157 meter.
Ali bin Said av Zanzibar
Ali bin Said av Zanzibar (arabisk: ; født 1854, død 5. mars 1893) var den fjerde sultanen av Zanzibar. Han styrte Zanzibar fra 13. februar 1890 til sin død 5. mars 1893, og blei etterfulgt av sin nevø Hamad bin Thuwaini.
Europamesterskapet i terrengløp
Europamesterskapet i terrengløp ble arrangert første gang i 1994 i Alnwick, og arrangeres hvert år.
Trond K. Botnen
Botnen er utdannet statsviter.
Teateråret 1920
Teateråret 1920 er en oversikt over hendelser, verk, fødte og avdøde personer med tilknytning til teater i 1920.
Ballangen Fotballklubb
Ballangen Fotballklubb (stiftet 25. april 1995) er en norsk fotballklubb fra Ballangen i Nordland.
Industriell design
Industriell design eller industridesign er en spesialisert form for design, som innebærer utvikling, planlegging og formgivning av industrielt framstilte produkter.
Det er ulike retninger innen industridesign. Denne formen for design kan ses på som en anvendt kunstform hvor estetikk og brukervennlighet til et industrielt framstilt produkt er i fokus og kan også ses på som en integrert del av produktutviklingen der produktets egenskaper utvikles både med hensyn til estetikk, bruksfunksjon, produksjonsteknologi og ressursbruk over levetida til produktet.
Man kan ta for seg ulike aspekter innenfor designen som sansbare opplevelser som form, farge, tekstur, lyd og sette disse i forhold til produktets brukbarhet og ergonomi. En industriell designer kan også se på produksjonsprosessen av produktet, materialvalg og måten produktet blir presentert overfor sluttforbruker. Bruk av en industridesigner i en produktutviklingsprosess kan øke produktets verdi ved å øke brukbarheten, redusere produksjonskostnader og/eller gjøre produktet mer tiltalende for potensielle kjøpere.
Tidligere fokuserte produktdesign på produktet ene og alene, mens en innenfor industriell design hadde et bredere fokus på konsept, produkt, systemdesign og prosess. I dag er det i praksis ikke noe klart skille mellom produktdesign og industridesign.
Interaksjonsdesign på sin side kan ses på som et felt innen industriell design der man ser på hvordan mennesket interagerer med produktet, dette være seg pr skjerm eller ved hjelp av knapper og brytere på selve produktet.
Produktdesign, interaksjonsdesign og industriell design kan ofte overlappe felt slik som brukergrensesnittdesign, systemdesign, informasjonsdesign og brukersentrert design.
Industriell design undervises i Norge ved Norges teknisk-naturvitenskapelige universitet (studieprogrammet industriell design), avdeling for ingeniørfag ved Høgskolen i Østfold, ved Arkitektur- og designhøgskolen i Oslo og ved Institutt for produktdesign ved Høgskolen i Oslo og Akershus på Kjeller.
Bull terrier
Bull terrier (FCI #011) og miniature bull terrier (FCI #359) er to hunderaser som har lite genetisk variasjon, der det stort sett er størrelsen som skiller. Disse har egne rasestandarder. På norsk skrives navnene også som bullterrier og miniatyr bullterrier. Rasen, som klassifiseres som en terrier, oppsto i Storbritannia på 1800-tallet.
Opprinnelse og alder
Bullterrieren er trolig et resultat av kryssavl mellom ulike bulldogger og terriere. Det er grunn til å anta at både old english bulldog og english white terrier (begge utdødd) var sentrale.
Den første hunden som med rette kan kalles en bullterrier, ble vist fram på en hundeutstilling i London i 1862. Den var melkehvit og gikk under navnet Puss. Denne tispen skilte seg fra de andre gjennom å ha et lengre hode og renere linjer, noe som vakte stor oppsikt. Eieren var James Hinks fra Birmingham, en kar som drev som hundehandler. Hans melkehvite «produkt» ble straks svært populært blant fintfolk, og såkalte «white cavaliers» og «gentleman's companion» ble etter hvert et statussymbol å eie.
Mange har spekulert i hva Hinks gjorde for å krysse fram denne bemerkelsesverdige hunden, men selv holdt han kortene så tett ved brystet, at vi den dag i dag ikke vet sikkert hvilke raser han krysset for å få fram bullterrieren. Både molosser, mynder, pointer og dalmatiner er nevnt, men opphavet er usikkert. Mange mener imidlertid at den nå utdødde english white terrier inngikk, siden Hinks oppdrettet både denne og bulldog. Det var imidlertid en oppdretter ved navn W.J. Tuck som i 1918 avlet fram den bullterrieren som krediteres den meget karakteristiske stopp-løse skallen rasen er kjent for i dag, en hannhund som lød navnet Lord Gladiator.
Til å begynne med var det tillatt med flere farger, men den helhvite typen vant stadig mer fram og ble til slutt nærmest eneveldende i utstillingssammenheng. Den første bullterrieren ble kåret til champion i 1876, også denne var hvit. I 1878 ble det så stadfestet at den eneste korrekte fargen var hvit. Den første raseklubben, The Bull Terrier Club, ble stiftet 1887, men først fra 1950 godtok man fullt ut fargede bullterriere igjen. I 1919 vant imidlertid en brindlet bullterrier cert på utstilling for første gang, men til enorm kritikk fra raseklubben. I så måte ble bullterrieren ''Ch. Abraxas Audacity kåret til Supreme Champion'' (vinner - Best in Show) av Crufts den 5. februar i 1972. Så langt (per 2016) er dette den eneste hunden blant bullterrierrasene som har vunnet Crufts, siden Best in Show ble arrangert for første gang i 1928.
Utseende, anatomi og fysikk
Bullterriere har en kompakt og svært muskuløs kropp, med forholdsvis korte bein, et relativt langstrakt og meget karakteristisk hode (uten normal stopp) med svært kraftige kjever, og korthåret glatt og tett tilliggende pels. Hunder med hvit grunnfarge skal være helhvite, men kan ha innslag av pigmentering på hodet og i huden. Hos fargede hunder skal fargen alltid utgjøre grunnfargen, men hvite innslag tillates. Også sort brindle (herunder også med hvite innslag) og tricolor tillates.
Bullterrieren eksisterer i kraft av to størrelsesvarianter; bullterrier og miniatyr bullterrier.
Bruksområde
I dag er bullterrier først og fremst en god familiehund, dernest en stadig mer populær utstillingshund og stødig og energisk brukshund. Noen bullterriere gjør det godt på hundesport, men her er det store individuelle forskjeller, og avhenger i stor grad av om hunden trives med oppgavene.
Lynne og væremåte
Som rase er den leken, energisk, utholdende og modig, men overraskende rolig og stabil, særlig når den har oppnådd voksen alder. Bullterrier kan være dominant overfor andre dyr, og som andre bullterriere har også denne rasen gjerne et noe utydelig kroppsspråk. Den bjeffer sjeldent.
Annet
Rasen tilpasser seg bra til et liv i en leilighet, men den trenger regelmessig og mye mosjon og masser av psykiske utfordringer for å trives. Valper og unghunder er kjent for å være krevende og sta, og de kan gjøre skikkelig "opprør" mot eier i denne perioden. De fleste roer seg derimot godt ned igjen når de når fullvoksen alder, og blir harmoniske hunder.
Bullterrier, og spesielt miniatyr bullterrier, er blant noen av hunderasene som er dyrest å forsikre. De er kjent for å være litt dårlige til å vurdere fare, og skader fra fall, kollisjoner og lignende er mer utbredt enn hos mange andre hunder. Det er ellers sunne hunderaser som ikke har store problemer med arvelige sykdommer.
Hospital de la Santa Creu
Hospital de la Santa Creu er en gotisk bygning fra 1400-tallet El Raval i Barcelona i Catalonia. Sykehuset ble oppretta da alle de forskjellige sykehusene i byen ble samla i én bygning.
Grunnsteinen til Hospital de la Santa Creu ble lagt ned i 1401 med kong Martin I av Aragón til stede. Bygningen ble tegna av Guillem d'Abriell. I 1414 ble det meste av bygginga gjort ferdig. Sykehuset består også av blant annet en liten gotisk kirke og et hus fra 1400-tallet som ble brukt som arkiv. I 1703 malte Antoni Viladomat i Manalt, en av de mest prominente katalanske barokkmalerne, sykehuskapellet.
På slutten av 1800-tallet hadde sykehuset blitt gammeldags, og det ble derfor bestemt at det skulle flyttes til en ny bygning, Hospital de la Santa Creu i Sant Pau, som ble bygd mellom 1902 og 1930.
Jord (andre betydninger)
Jord kan sikte til:
Smaken av Norge
Smaken av Norge er et norsk talentprogram innen matlaging som gikk på TV 2 i 2009. Programmet ble ledet av Sigurd Sollien, mens Erling Sundal var hans medreisende kokk. De reist landet rundt for sanke inn de beste råvarene Norge hadde å by på, og for å lage en fireretters meny med fem lokale kokker. Lokale tradisjoner, økologiske råvarer og kvalitet sto i fokus. Etter fem programmer med reising rundt i landet, møttes de fem kokkene i studio, og i løpet av de fire siste programmene skulle de konkurrere om hvem som lagde den beste forretten, kjøttretten, fiskeretten og desserten. En jury vurderte maten, og avgjorde hvilke retter som vant. De fire vinnerrettene ble satt sammen til en meny, "Smaken av Norge". I siste program skulle vinnermenyen serveres.
Konseptet var inspirert av det svenske Smaken av Sverige og det danske Smaken av Danmark. Programmet ble produsert av Strix Television.
Episoder
Det var ti episoder som startet onsdag klokken 20.00 med première den 18. mars 2009. De første fem presenterte de fem landsdelene. De neste fire skulle kåre vinnerne i hver kategori. Juryen var Harald Osa, Wenche Andersen og Erling Sundal. Den siste episoden var fra Lofoten.
Fylkesvei 444 (andre betydninger)
I Norge finnes fylkesvei 444 i de følgende fylkene:
Erlenmeyerkolbe
Erlenmeyerkolbe er en variant av glasskolbe med konisk kropp og en sylindrisk hals. Den er mye brukt i laboratorieforsøk og har merker på kanten for å indikere volum. Den er oppkalt etter den tyske kjemikeren Emil Erlenmeyer, som oppfant den i 1861. Den smale halsen gjør at man kan riste innholdet, noe som er nødvendig ved titrering, for eksempel, uten at noe av innholdet går til spille. Ved oppvarming vil den smale halsen også gjøre at tapet ved fordampingen blir mindre.
Geraldine McEwan
Geraldine McEwan (født 9. mai 1932 i Old Windsor i Berkshire i England, død 30. januar 2015 i Hammersmith) var en engelsk skuespillerinne.
McEwan spilte rollen som Miss Marple i dramatiseringen av Agatha Christies bokserie av samme navn. Hun spilte denne rollen i perioden 2004–08, men ga seg og da måtte de finne en ny skuespiller til resten av episodene.
McEwan var datter av Donald McKeown og hans kone Nora Burns. Hun giftet seg i 1953 med Hugh Cruttwell, som jobbet som rektor på Royal Academy of Dramatic Art inntil sin snarlige død i 2002.
São Bento do Norte
São Bento do Norte er en kommune i delstaten Rio Grande do Norte i nordøstregionen av Brasil.
Severiano Melo
Severiano Melo er en kommune i delstaten Rio Grande do Norte i nordøstregionen av Brasil.
Fylkesvei 444 (Rogaland)
Fylkesvei 444 (Fv444) i Rogaland gikk mellom Kongsgata og Olav V's gate i Stavanger.
2019 ble veien del av fylkesvei 4580.
Mower County
Mower County er et fylke i den amerikanske delstaten Minnesota. Det ligger i den sørøstlige delen av staten og grenser mot Dodge County i nord, Olmsted County i nordøst, Fillmore County i øst og mot Freeborn County i vest. Det har også grense mot delstaten Iowa i sør.
Mower totale areal er 1 843 km² hvorav 1 km² er vann. I 2000 hadde fylket 38 603 innbyggere og administrasjonssenteret ligger i byen Austin som også er fylkets største by.
Fylket har fått sitt navn etter politikeren John Edward Mower.
Palau Güell
Palau Güell er en modernistisk bygning av arkitekten Antoni Gaudí i den katalanske byen Barcelona. Den er en del av oppføringa «Antoni Gaudís verker» på UNESCOs verdensarvsliste. Bygningen ble bygd for den katalanske industrigiganten Eusebi Güell. Den ligger i gata Carrer Nou de la Rambla. Bygginga fant sted mellom 1885 og 1890.
Palau Güell ser forholdsvis beskjeden ut på utsida, med en fasade av grå stein fra steinbruddet i Garraf. Interiøret er derimot storslagent og luksuriøst. Sentrum i bygningen er en stor sal hvor Güells gjester ble underholdt. De ankom med hest og kjerre gjennom bygningens jernporter, som danner parabelforma buer. Hovedrommet har små hull i taket, og om kvelden hengte man opp lanterner på utsida som lyste inn, for at det skulle se ut som en stjernehimmel.
Wango
Wango (tidligere Putrid) er et rockeband fra Saltrød i Arendal.
Medlemmene begynte å spille sammen i 6. klasse, og tok navnet Putrid. I februar 2008 varmet de opp for det japanske rockebandet Electric Eel Shock. Senere samme år spilte de en lokal konsert på Saltrød for 1 000 oppmøtte, før de spilte konsert på Kilden aktivitetssenter i Arendal hvor blant andre Erik og Kriss deltok.
I 2010 ga ut en EP som ble produsert av Bård Torstensen fra blant annet Clawfinger. Samme år varmet de opp for Donkeyboy i Arendal kulturhus. De deltok på Ungdommens kulturmønstring 2010 og gikk videre til Landsmønstringen i Trondheim (UKM-festivalen).
I mars 2011 spilte de i Agder Teater sammen med Kristiansand Symfoniorkester i Fremtiden er Uhørt. De spilte også på den 17.de Internasjonalt marked i Arendal. Bandet ble så «omdøpt» til Wango 13. mai 2011 via en seremoni i Pollen i Arendal hvor Toffen Gunnufsen kastet trommeslager Henrik Torvik Langerød på sjøen. Senere samme måned spilte de på «Kulturnatta» i Kristiansand. De spilte også på Hovefestivalen 2011 på Tromøy, etter å ha vunnet Hove Band Battle, og i juli på hovedscenen på Canal Street-festivalen før Jarle Bernhoft og Kaizers Orchestra.
Eldrid Nordbø
Eldrid Nordbø (født 12. august 1942) er en norsk embetskvinne og politiker (Ap).
Eldrid Nordbø vokste opp i Nissedal i Telemark og tok artium ved Landsgymnaset i Bø. Hun tok magistergraden (mag.art.) i statsvitenskap ved Universitetet i Oslo (UiO) og var personlig sekretær for sosialministeren i 1971 og kommunalråd for helse- og sosialpolitikk i Oslo kommune 1972-1979. I perioden 1079-1981 arbeidet hun som utreder i Røde Kors-ligaen i Geneve og var ekspedisjonssjef i Kommunaldepartementet 1981-1986. Hun var statssekretær og stabsleder ved Statsministerens kontor 1986–1989 under statsminister Gro Harlem Brundtland og var handels- og skipsfartsminister 1990–1991.
Nordbø var departementsråd i Sosial- og helsedepartementet fra 1992 til 1996 og fra 1996 ekspedisjonssjef og leder for internasjonal avdeling i Miljøverndepartementet.
Nordbø var medlem av Oslo kommunestyre og formannskap fra 1971 til 1979. Hun er gift med Bjørn Skogstad Aamo.
Mswati III av Eswatini
Mswati III (født 19. april 1968) er siden 1986 konge av Eswatini. Han er sønn av Sobhuza II og arvet tronen etter sin far. Kongen utøver absolutt makt i Eswatini og styrer landet ved dekret.
Mswati III har tretten koner.
39/Smooth
39/Smooth er debutalbumet til det amerikanske punkrockbandet Green Day utgitt april 1990 av det uavhengige plateselskapet Lookout! Records. Albumet ble senere re-lansert i 1991 under navnet 1,039/Smoothed Out Slappy Hours, og inkluderte også sangene fra EPene 1,000 Hours og Slappy.
Santa Lucía (kommune)
Santa Lucía er en kommune (spansk: municipio) i Canelones-departementet i det sørlige Uruguay. Hovedstaden heter Santa Lucía.
Espen
Espen og Esben er opprinnelig danske mannsnavn dannet av norrøne Ásbjǫrn. Espen er i dag et vanlig navn i Norge.
Santa Lucía (kommune)
Historie
Santa Lucía ble grunnlagt 15. mars 2010.
Regjeringen
Ordføreren (alcalde) i kommunen er Raúl Estramil (2010-2015).
Espen
Etymologi
Espen og Esben har, via Esbern, opprinnelse som varianter av Esbjørn, den nyere danske formen av det gammeldanske navnet Esbiorn. Den norrøne formen av navnet var Ásbjǫrn, som også har gitt opprinnelse til Asbjørn. Gammelsvenske former av navnet var Asbiorn og Æsbiorn.
Utbredelse
Ás-/Æsbiôrn er blant de tjue vanligste mannsnavnene funnet i nordiske runeinskripsjoner fra vikingtiden og var dermed sannsynligvis ett av de vanligste mannsnavnene i Norden i vikingtiden. Den vanligste skrivemåten var (asbiarn). Andre vanlige former var osbiurn, asbiurn, esbern og esburn.
Formen Esben er kjent brukt i Danmark fra 1400-tallet. I Danmark var Esben mest populært i 1970- og 1980-årene, spesielt i Nordjylland og Østjylland.
Kjente personer med navnet
Personene i listen er ordnet kronologisk etter fødselsår.
Skrap
Skrap er et merkeverktøy som likner på "en passer med bøyde spisser", og bruken kan beskrives som en justerbar medrag. Redskapet brukes til å merke opp selve laftet, slik at dette blir helt tett. Ordet skrap er et hankjønnsord, i motsetning til ei skrape, et redskap til å skrape med. Det er antatt at skrapen særlig er brukt til eldre typer laftehogg, såkalt findalslaft.
Västgøtaspets
Västgøtaspets (FCI #) er en mellomstor kortbeint svensk gårdshund som regnes inn under de nordiske gårds- og gjeterhundrasene blant spisshundene.
Siste vitne
Siste vitne (originaltittel: The Parallax View) er en amerikansk politisk thriller fra 1974 regissert av Alan J. Pakula. Filmen handler om en journalist som etterforsker flere mystiske drap som synes å være politisk motivert. Etterhvert blir han viklet inn i et farlig spill der han selv blir jaget. Hovedrollen spilles av Warren Beatty, mens sentrale biroller spilles av Hume Cronyn, William Daniels og Paula Prentiss. Filmen er basert på ei bok av Loren Singer utgitt i 1970.
Västgøtaspets
Opprinnelse og alder
Västgøtaspets regnes altså som en spisshund, til tross for den store likheten med welsh corgi. De er nære slektninger, men om västgötaspetsen er opphavet til corgien eller eventuelt omvendt, vet ingen noe om. Hunderasen er opprinnelig en gårdshund, viss primæroppgave var å gjete og passe på buskapen. Noen hevder at den skal stamme vikingtiden eller ennå før, men dette medfører neppe riktighet og mangler dokumentasjon. Hvor gammel den er vet man altså ikke, men trolig ble typen formet alt før 1800.
Siste vitne
Filmen ble godt mottatt av anmelderne, men ble ingen publikumssuksess.
Handling
Joseph Frady er en journalist hvis kollega og tidligere elskerinne, Lee Carter, blir vitne til mordet på en senator utført av en snikmorder. Snikmorderen dør like etter og en kommisjon konkluderer med at han utførte drapet på eget initiativ. Carter mistenker at sannheten rundt drapet blir dysset ned, og da seks av vitnene til drapet dør blir hun enda mer mistenksom.
Västgøtaspets
Utseende, anatomi og fysikk
Västgøtaspets er en langstrakt og kortbeint spisshund. Hodet er ganske langt og kileformet, nærmest reveaktig. Skallen er nesten flat og snutepartiet noe kvadratisk. Tydelig markert stopp og stramme lepper. Ørene er mellomstore, spisse og stående. Halsen er muskuløs og lang. Brystkassen er lang og dyp, ribbeina er godt velvet. Krysset er bredt, lendet kort og kraftig, og buklinjer noe opptrukket. Horisontal, muskuløs rygg. Korte, muskuløse bein og kraftig benstamme med ovale labber og kraftige poter. Halen kan være både kort (såkalt stubbhale) og lang og bæres rett ut i ryggnivå.
Siste vitne
Handling
Da hun selv blir funnet død av en overdose bestemmer Frady seg for se nræmere i ettersyn det hun drev å etterforsket. Omsider kommer han på sporet av en organisasjon kalt The Parallax Corporation. Til hans forskrekkelse viser dette seg å være en organisasjon som rekrutterer en spesiell type mennesker med sosiopatisk anlegg til å utføre politiske drap.
Västgøtaspets
Utseende, anatomi og fysikk
Pelsen er middels lang, stiv, kompakt og vanntett. Kort på beinas framsider, noen lenger rundt halsen, på brystet og beinas baksider. Tett, myk underull. Fargen er gjerne grå, gråbrun, gyllengrå og rødgrå med mørkere hår på ryggen, deler av halsen og hodet. Lysere tegninger på snuten, halsen, brystet, buken, lårene, hasene og labbene. Små hvite tegn er tillatt.
Siste vitne
Om filmen
Siste vitne ble ingen publikumssuksess.
Når den ny vin blomstrer
Når den ny vin blomstrer er et skuespill av Bjørnstjerne Bjørnson utgitt i 1909. Stykket er en komedie og handlingen utspiller seg på familien Arviks landsted.
Siste vitne
Om filmen
Den ble meget godt mottatt av anmelderne, noe som gjenspeiles i at den har fått 90 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin har gitt den 3,5 av 4 stjerner. Den har fått 3 av 4 på Film Max.
Den ble tildelt kritikerprisen ved Avoriaz Fantastic Film Festival i Frankrike.
I rollene
(utvalg)
Västgøtaspets
Utseende, anatomi og fysikk
Hannene blir ca. 33 cm i skulderhøyde og veier normalt 13–15 kg. Tispene blir ca. 31 cm i skulderhøyde og veier normalt 11–13 kg.
Bruksområde
Västgøtaspets er en utpreget brukshund som trives med hard jobbing. Den egner seg som gårdshund og vakthund, herunder gjeterhund for storfe og hest. Rasen er også en god familiehund.
Lynne og væremåte
Västgøtaspets er hardfør, tøff, modig og livlig. Den er alltid vaktsom og alert, og ganske selvstendig. Den trives best utendørs og trenger rikelig med mosjon. Rasen regnes som varsom omkring barn.
Annet
Rasen er sunn og trenger kun normalt pelsstell.
Jean Racine
Jean Racine (født 21. desember 1639 i La Ferté-Milon i Frankrike, død 21. april 1699 i Paris i Frankrike) var en fransk dramatiker som opererte i den fransk-klassiske perioden sammen med andre dramatikere som Corneille og Molière. Denne perioden hadde sin blomstringstid fra 1630 til 1730.
Bakgrunn
Racine ble født i landsbyen La Ferté-Milon i Frankrike. Moren døde 13 måneder etter at han var født, og faren døde to år senere. Besteforeldrene oppdro ham, og da bestemoren, Marie des Moulins, ble enke, brakte hun Racine, som da var ni år gammel, med seg til klosteret i Port-Royal des Champs nær Paris. Siden en gruppe fromme lærde og lærere hadde grunnlagt en skole der, hadde Racine muligheten å studere latinsk og gresk litteratur, en mulighet som gjorde at han kunne lese de greske tragediene på originalspråket. Skolen var fordypet i den strenge religiøse bevegelsen kjent som jansenismen, som nylig hadde blitt fordømt av kirken som kjettersk.
Siden det franske monarkiet mistenkte jansenistene for å være teologisk og politisk nedbrytende, ble Racines livslange forhold til sine tidlige venner og lærere ambivalent, ettersom den ambisiøse kunstneren søkte adgang til det verdslige hoffet. De første stykkene til Racine er preget av hans sterke forhold til jansenismen. Etterhvert river han seg noe løs fra dette før de siste stykkene hans atter blir preget av religionen.
Dramatiker
I Racines verk kan man notere at han var en skarp skildrer av psykologiske hendelseforløp. Han benytter seg av et uttrykksfullt språk, noe man særlig han se i Britannicus (1669), en tragedie om keiser Nero, som likesom mange av Racines verk handler om kvinne i en mannsdominert verden.
Racine dyrket teoretikeren Boileaus Art Poétique (1674) til fingerspissene. Hans teorier bygger på den gamle antikke dramaturgien, henholdsvis fra Aristoteles og Horats. Reglene for det fransk-klassiske dramaet var strenge og skulle overholdes hvis stykket skulle bli karakterisert som godt, og godt måtte det være hvis Ludvig XIV, som dramaets øverste beskytter, skulle like det.
For øvrig var Racine Boileaus favoritt blant dramatikerne, ikke bare fordi Racine fulgte konvensjonene hans slavisk, men også fordi flere av dramaene til Racine bygger på myter fra den greske antikken. De er også preget av sterke kvinneskikkelser som i gjennombruddet Andromake (Andromaque 1667). Her benytter han en teknikk fra Commedia dell'arte der alle elsker noen som elsker en annen, men uten den selvfølgelige løsningen på slutten. I kjent tragisk ånd lider personene absolutte skjebner. Hans forkjærlighet for tragiske kvinneskikkelser møter vi også i stykket Fedra (1677). Her viser han hvordan han skiller seg fra de andre fransk-klassiske dramatikerne ved å skildre den indre psyke hos et menneske framfor å framstille dem som endimensjonale.
Racine trakk seg tilbake fra sin karriere som dramatiker 38 år gammel, etter at han hadde kommet inn under kongelig beskyttelse sammen med Boileau som kongelig historieskriver.
Unionen (Den amerikanske borgerkrigen)
Før krigen hadde det vært vanlig å referere til hele landet som United States, De forente stater, og siden det var i nordstatene administrasjonen og størsteparten av befolkningen var ved Konføderasjonens avhopp, falt det naturlig at det var nordstatene som ble «Unionen».
Fylkesvei 451 (Akershus)
Fylkesvei 451 (Fv451) i Akershus gikk mellom Ihle bru og Arteidmoen i Ullensaker kommune. Veien var 1,6 km lang.
2019 ble veien del av fylkesvei 1486.
Energihotellet
Energihotellet er et lite hotell som ligger på Nesflaten i Suldal kommune, Rogaland.
Kjelkehockey under de paralympiske vinterlekene 1998
Kjelkehockey var en av øvelsene under Paralympiske vinterleker 1998 i Nagano i Japan.
Energihotellet
Hotellet var tidligere «messen» til Norsk Hydros kraftstasjon på Nesflaten. Hele anlegget, inklusive den delen som i dag huser hotellet, ble tegnet av Geir Grung og Georg Greve på 1960-tallet.
I 2007 ble anlegget kåret av en jury på oppdrag av Morgenbladet til et av de ti viktigste byggene i Norge som ble bygget i etterkrigstiden. I 2011 kåret også Dagbladet anlegget til ett av Norges ti viktigste offisielle bygg. Hotellet har fokus på mat, kultur og kraft. Den unike arkitekturen til Energihotellet og Røldal-Suldal kraftverk har blant annet ført til omtale i det anerkjente designmagasinet Wallpaper i desember 2009.
Kjelkehockey under de paralympiske vinterlekene 1998
Syv land deltok, disse var delt inn i to grupper:
Norge vant gruppe B, mens Sverige vant gruppe A i grunnspillet. Estland ble nr. to i gruppe A, og møtte dermed Norge i semifinale, der Norge vant 4-1. Canada ble nr. to i gruppe B, og møtte Sverige i semifinale. Denne vant Canada 2-1.
Finalen endte 2-0 til Norge mot Canada, mens Sverige fikk bronse etter 10-1 over Estland i bronsefinalen.
Norge vant alle sine kamper i dette mesterskapet, og slapp inn bare to mål; i 3-1-kampen mot Canada i grunnspillet og i semifinalen mot Estland, som endte 4-1.
Ernest Bernard Allo
Ernest Bernard Allo (født 1873 Quintin (Côtes-d’Armor) i Frankrike, død 1945) var en fransk katolsk prest tilhørende dominikanerordenen. Han var en ledende nytestamentlig ekseget. Han var professor ved École Biblique i Jerusalem og senere professor ved Universitetet i Fribourg.
Warren Farrell
Farrell har en mastergrad and Ph.D. i statsvitenskap ved (UCLA; New York University (NYU)). Han har undervist ved School of Medicine ved University of California, San Diego, og ved Georgetown University, Rutgers, Brooklyn College, og American University.
Med publikasjonen av The Myth of Male Power, ble Farrell en av de første maskulinistene. Uttrykket er vanskelig å definere nøyaktig, men han hevder at menn har blitt diskriminert av nyere tids feminisme. I begynnelsen av 1970-årene var han aktiv feminist, og satt i styret for New York-avdelingen av National Organization for Women (NOW). Etter et par år ble han bedt om å forlate organisasjonen på grunn av at hans synspunkter hadde begynt å avvike betraktelig fra det NOW sto for, han var blitt kritisk til det han anså som en kvinnelig eksklusivitet og en avvisning av menns problemer. Hans tidlige bøker, The Liberated Man og Why Men Are the Way They Are tok i større grad til orde for frigjøring av menn uten å være kritisk til feminisme.
Farrells kritikere har erklært ham for å være sexist og misogynist. Farrell har svart at hans tilnærming er for likestilling og humanisme.
Hans tilnærming til kjønn har blitt en hjørnestein i maskulinismen. Hans ideologi kjemper for kjønnslikhet og, ulikt mange maskulinister, en reduksjon i tradisjonelle kjønnsroller.
Farrell var kandidat i valget til guvernør i California i 2003. Han kom på 79.-plass av 135 kandidater.
Norwich Evening News
Norwich Evening News er en dagsavis som gis ut i Norwich i Norfolk i England. Avisen dekker nyhetene i Norwich, forstedene rundt og noen utenforliggende stedet, og blir utgitt av Archant. Den hadde i perioden desember 2010-juni 2011 et gjennomsnittlig opplag på 19,161
Carl Baudenbacher
Carl Baudenbacher (født 1. september 1947) er en sveitsisk jurist. Han var fra 2003 til april 2018 en av tre dommere og leder av EFTA-domstolen, som representant for Liechtenstein.
Baudenbacher er liberalist og tilhenger av tettere europeisk integrasjon: Han har flere saker for EFTA-dommer tolket EU-rett mer bokstavelig enn Den europeiske unions domstol.
Kunståret 1405
Kunståret 1405 er en oversikt over hendelser, fødte og avdøde kunstnerpersonligheter i 1405.
Dødsfall
1405 in art
Sør-Carolina
Sør-Carolina (engelsk: South Carolina) er en delstat i USA. Den ligger sørøst i landet og er en av sørstatene. Den grenser mot Nord-Carolina i nord og Georgia i vest og sørvest. I øst og sørøst ligger Atlanterhavet.
I 2003 hadde staten et innbyggertall på 4,147,152.
Historie
Staten er oppkalt etter kong Charles I av England, som ga et patent for kolonien til Robert Heath i 1629. Kolonisering av området startet i 1670 da kaptein Joseph West grunnla byen Charles Town. I 1724 var det dobbelt så mange svarte slaver som hvite kolonister. I 1729 ble Nord-Carolina og Sør-Carolina to separate kolonier.
Den var en av de tretten koloniene som gjorde opprør mot de britiske lederne i den amerikanske frigjøringskrigen. Staten var den første som ratifiserte USAs første grunnlov, Konføderasjonsartiklene; dette skjedde den 23. mai 1778. Da Abraham Lincoln ble valgt til president, reagerte de med å melde seg ut av unionen den 20. desember 1860, før han hadde rukket å tiltre embedet. Sør-Carolina ble en av statene i Amerikas konfødererte stater i 1861.
Justis
I henhold til gjeldende lov blir dødsdømte dømt til å dø ved giftsprøyten, med mindre de velger den elektriske stolen. Men det er en landsdekkende mangel på medikamentene som kreves for giftsprøyten – noe som gjør det vanskelig for delstaten å gjennomføre henrettelsene.
I mangel på giftsprøyter åpnet de folkevalgte i Sør-Carolina 5.mai 2021 opp for at fanger som er dømt til døden, kan bli henrettet ved skyting. Årsaken er at de ønsker fortgang i henrettelsesprosessen.
Sør-Carolina var tidligere blant de amerikanske delstatene hvor det ble gjennomført flest dødsstraffer, og mellom 2000 og 2010 ble det gjennomført i snitt litt under to henrettelser i året.
Økonomi
Kilde: The World Almanac 2008, side 45 og 555-587.
Fylker
Sør-Carolina består av 46 fylker (counties):
Fujian
Den kinesiske oldtid
Arkeologiske funn belegger at yngre steinalder slo inn i det nordlige Fujian ca. 6000 år før Kristus. Dette viser funn fra Keqiutou (壳丘头 på øya Pingtan 70 km sørøst for Fuzhou). Funnene omfatter verktøy av steiner, knokler, skjell og jade; nåler og spinnrokker beviser at folket kjente til vevkunsten. I Tanshishan (昙石山) ble det oppdaget halvt underjordiske sirkelformede bygninger, og funn i Huangtulun (黄土仑, datert til ca. 1300 år f.Kr.) tyder på at bronsealderen da var kommet i gang.
Området kunne ikke så raskt inkorporeres i den kinesiske kulturkrets, for i de stridende rikers tid etablerte et rivaliserende rike seg i Fujian. Kongeslekten Yue hadde grunnlagt riket på 200-tallet f.Kr., etter at deres gamle rike var blitt erobret av staten Chu. I Qin-dynastiets tid ble området formelt innlemmet i Qin-området. Da Qin-dynastiet brøt sammen etter få år og det brøt ut borgerkrig, støttet kong Wuzhu av Minyue krigsherren Liu Bang i hans kamp mot Xiang Yu. Liu Bang opprettet senere med Wuzhus hjelp Han-dynastiet, og i år 202 f.Kr. fikk Minyue status som formelt uavhengig men tributtpliktig kongerike. Minyue fikk lov til å bygge festninger, for eksempel i Fuzhou og i Wuyifjellene, og til å utvide sitt herredømme ut over dagens Fujian. Minyue omfattet da i tillegg til dagens Fujian også det østlige Guangdong, det sørlige Zhejiang og det østlige Jiangxi. Kulturelt ble Minyue sinifisert og dets kultur blestod av en blanding av austronesiske og hankinesiske elementer.
Etter kong Wuzhus død holdt kongedømmet sine militære tradisjoner høyt i hevd og angrep gang på gang sine naboer. I 111 f.Kr. bestemte Han-keiseren seg for å knuse den potensielle fare som truet fra Fujian og angrep kongedømmet i en koordinert aksjon fra sjøsiden og over land. Dermed falt Minyue. For å unngå det helt store ødeleggelser oppgav herskerne i Fuzhou kampen før det endelige militære nederlag var et faktum. Nord i Fujians finnes det imidlertid fremdeles mange templer som er bygget til ære for Fujians tidligste konger.
Tidlig på 300-tallet, etter det vestlige Jin-dynastis sammenbrudd, ble Kina angrepet av nomadfolk fra nord. Det utbrøt også en rekke borgerkriger. Det førte til en stor bølge kinesisk innvandring. Immigrantene stammet hovedsakelig fra åtte sentralkinesiske klaner, nemlig klanene Lin (林), Huang (黄), Chen (陈), Zheng (郑), Zhan (詹), Qiu (邱), He (何), og Hu (胡), hvorav de fire første er blitt til de viktigste kinesiske slektsnavn i bruk i det moderne Fujian.
På grunn av sine ulendte fjell forble Fujian relativt tynt befolket. Utviklingen av jordbruket gikk også trått, og lå langt etter det meste av det øvrige Kina. Bare to kommanderier og 16 distrikter ble opprettet i området. På samme måte som de øvrige sørlige provinser ble Fujian mottaker av fanger eller forviste dissidenter.
I Nord- og Sør-dynastienes tid lå Fujian innen de sørlige dynastiers innflytelsessfære. Deres herskere gjorde sitt beste for å få Fujian befolket av han-kinesere.
Første blomstringsperiode fra Tang- til Ming-dynastienes tid
Fra Tang-dynastiets tid (618-907) var Fujian så en essensiell bestanddel av det kinesiske keiserrike. Fra da av har provinsens utvikling vært nært knyttet til handel og sjøfart. Under Tang- og Song-dynastiene rykket Kinas økonomiske tyngdepunkt sørover, og særlig etter An-Lushan-opprøret på 700-tallet var immigrasjonen til sørområdene sterk. Innvandrerne ble i de fem dynastiers og ti kongedømmers tid ble anført av general Wang, og da ble kongeriket Min opprettet, med Fuzhou som sin hovedstad. Etter Wangs død ble imidlertid Min-riket sterkt svekket av indre stridigheter, og det varte ikke lenge før det blehelt oppslukt av det sørlige Tang-dynasti.
Befolkningen i området ble seksdoblet i løpet av 150 år. Dette førte på den ene side til en kamp for å få strukket landbruksressursene så det ble nok mat til alle. På den annen side betød den økte befolkningen at man hadde nok arbeidskraft til å kunne anlegge risterrasser, gjennomføre landvinningsprosjekter og anlegge irrigasjonskanaler. På disse områder ble Fujian på 900-tallet det teknologisk ledende område i Kina. Byen Fuzhou ble en betydningsfull havne- og handelsby; særlig var eksporten av te av stor betydning.
Fra 800-tallet bodde arabiske handelsfolk i Kina for å drive handel. De etablerte seg først og fremst i Quanzhou, som til og med ble varig kjent under sitt arabiske navn, Zaitun. Quanzhou overskygget snart både Fuzhou og Guangzhou som handelshavn; i en periode var byen antagelig den største havneby i hele Orienten. I første del av Ming-dynastiet var Quanzhou utgangspunkt for admiral Zheng Hes store ekspedisjoner – den første av dem startet i 1405. Ved siden av økt handel og sjøfart var det også et stort oppsving innen håndverk, kunst og vitenskap. Fujian hørte nå til Kinas mest velstående områder. En relativt høy andel av høye embedsmenn i keiserriket fra Song- til Yuan-dynastiet stammet fra Fujian. Tiden fra 1000-tallet til 1300-tallet regnes derfor som en gullalder for Fujian.
En nedgangstid ble innledet av et ikke-kinesisk opprør i byen Quanzhou. Resultatet var byens ødeleggelse. Samtidig truet japanske pirater (wokou) de sørkinesiske kyster. Dette førte til at sentralregjeringen reagerte med et forbud mot sjøhandel. Handelen ble også skadelidende av sedimenteringen av Quanzhous elvehavn. Yuan-dynastiets fall styrtet regionen ut i kaos. Selv om sjøhandelsforbudet bler opphevet igjen i 1550, etter at sjørøveriet var blitt nedkjempet av kineserne og av japanerne under Toyotomi Hideyoshi, kunne ikke handelen gjenvinne sine gamle høyder. Handelsbyer utenfor Fujian overtok det meste: Guangzhou, Hangzhou, Ningbo og Shanghai.
Regionens sterke økonomiske oppsving hadde ført med seg en kraftig befolkningsvekst. Nedgangstidene som nå fulgte, første til en massiv utvandring. Fujianesere slo seg ned på Taiwan, Filippinene og i deler av det moderne Malaysia og Indonesia. Ming-dynastiets fall førte igjen til innvandring fra andre deler av Kina, men ettersom utvandringen til oversjøiske områder og til Guangdong fremdeles vedvarte, økte ikke folketallet noe særlig. De siste tilhengere av det styrtede Ming-styret angrep i 1650 under Koxinga hollenderne på Taiwan og jagde dem bort fra øya. For å svekke Koxingas Ming-lojalister på Taiwan innførte de nye makthavere i Kina, Qing-dynastiet under Kangxi-keiseren, atter et sjøhandelsforbud. I 1689 ble denne siste Ming-bastionen styrtet og Qing-styret innlemmet Taiwan i keiserriket som del av provinsen Fujian. På denne tiden nådde utvandringen fra Fujian til Taiwan sitt høydepunkt; en stor del av Taiwans befolkning i dag nedstammer fra disse fujianeserne.
Den moderne tid
Fra tidlig 1600-tall ble Fujian i økende grad gjenstand for utenlandske handelsinteresser. Dette skyldtes ikke minst at kineserne også under Qing-dynastiet hadde fått forbud mot selv å drive oversjøisk handel. Med det kinesiske nederlag i Første opiumkrig og Nanjingtraktaten måtte keiserriket i 1842 åpne enkelte havner for utenlandshandelen. Blant dem var Amoy (Xiamen) og Fuzhou. Hit kom også både misjonærer og industriutviklere. Særlig i Fuzhou ble det etablert skoler etter og aviser etter vestlige forbilder, noe som skapte grubunn for revolusjonære grupperinger. Traktathavnen Xiamen ble raskt en stor og viktig by.
Ettersom det hersket et stort befolkningstrykk i Fujian, mens det i enkelte britiske kolonier var mangel på arbeidside, så den britiske handelsmannen James Tait en forretningsmulighet. Dette ble begynnelsen på kulihandelen (1847); mellom 1876 og 1898 ble 1,36 millioner mennesker «eksportert» fra Xiamen til Sørøst-Asia. Dette ble også begynnelsen på en florerende allmenn passasjertrafikk mellom Xiamen og en del fjerne destinasjoner.
I 1885 ble Taiwan utskilt fra Fujian og gjort til egen provins. Etter den første sino-japanske krig (1894–1895) og Shimonoseki-traktaten kom Fujian under sterk japansk innflytelse, mens mange vestlige bedrifter, ikke minst britiske, investerte i den industrielle oppbygging der.
Utenlandskinesere som i oversjøiske områder var blitt inspirert av republikansk tankegods, vendte også tilbake og ble med på å berede grunnen for Qing-dynastiets undergang. Qing-styret var over flere tiår blitt militært svekket av imperialistiske makters kolonikriger og av borgerkriger.
Den republikanske periode
Etter at Qing-dynastiet ble styrtet i 1911, kom Fujian i løpet av få år under den ene etter den andre krigsherres kontroll. Yuan Shikai var i en kort tid i stand til å kontrollere provinsen, Li Houji, Sun Chuanfang og Zhou Yinren ble militærguvernører der. Mellom 1918 og 1920 kontrollerte imidlertid Chen Jiongming den sørlige del av provinsen; i disse to årene ble ambisiøse reformer utprøvd i Zhangzhou. Chen ble i 1920 kalt til Guangdong for å støtte Sun Yat-sen. Med det forfalt hans forvaltningsapparat i Zhangzhou.
I 1926 kom Fujian i forbindelse med Nordekspedisjonen under Kuomintangs kontroll, og dette innvarslet en fase med relativ stabilitet. Den ble avbrutt vinteren 1933/1934, da et opprør under Li Jichen, Chen Mingshu og Cai Tingjie fant sted, og toppet seg i en erklæring av Fujians uavhengighet fra sentralregjeringen i Nanjing. Denne separatistiske bevegelsen ble stått ned med stor brutalitet på under to måneder.
Under den annen sino-japanske krig okkuperte japanske styrker provinsens kystområder;. Den kinesiske provinsregjering trakk seg innover til Yong'an. Under den kinesiske borgerkrig mellom nasjonalistene og kommunistene kom det til krigshandlinger også i Fujian.
Etter opprettelsen av Folkerepublikken Kina
Borgerkrigen endte med at kommunistene tok kontroll over det kinesiske fastland og grunnla Folkerepublikken Kina i 1949, mens Kuomintang-regjeringen trakk seg tilbake til Taiwan. Konfrontasjonen mellom de to makter utspilte seg rett foran Fujians kyster. Provinsen var relativt avskåret fra det øvrige Kina på grunn av de vanskelige kommunikasjonene, (i 1960-årene skal man ha kommet over landsbyer i fjellene der folk ikke visste at Qing-dynastiet var blitt styrtet). Frem til anlegget av en jernbanelinje (åpning i 1956) ble det ikke foretatt noen større investeringer i provinsen. Fujian ble like fullt hardt rammet av den feilslåtte næringspolitiske satsingen kalt det store spranget fremad og av kulturrevolusjonen.
Likevel overlevde den sterke akademiske tradisjon som hadde vedvart siden det sørlige Song-dynasti også inn i det realsosialistiske Kina. En rekke av medlemmene av det kinesiske vitenskapsakademi kommer fra Fujian.
Etter reform og åpningspolitikken slo inn sent i 1970-årene begynte utenlandsk kapital å flyte inn i Fujians kystregioner, ikke minst fra Taiwan. Dette forvandlet flere av Fujians byer til noen av Kinas rikeste byer. Dette har i sin tur utløst en sterk indrekinesisk tilvandring, fra fattigere og ofte tettere befolkede områder i det nordlige og det sentrale Kina. I mange byer har tradisjonell kultursterk bebyggelse måttet vike for billige bolighøyblokker.
Administrativ inndeling
Fujian er inndelt i en subprovinsiell by (Xiamen) og åtte byprefekturer:
Landsforeningen for Nyrepasienter og Transplanterte
Landsforeningen for Nyrepasienter og Transplanterte (LNT) er en uavhengig organisasjon med formål å ivareta interessene til og forbedre situasjonen for personer med kronisk nyresvikt (uremi og dialyse) og de som har fått nytt organ ved transplantasjon av nyre, lever og pancreas (bukspyttkjertel).
Foreningen ble stiftet i 1981 og har rundt 3000 medlemmer.
Skraphandler
Skraphandleren er en person som har bevilling til å kjøpe og selge ting og materiell som har vært brukt.
Endringene i samfunnet har ført til spesialiseringer og bortfall av en del av dette. Vi ser i dag at bilopphogging langt på vei er sentralisert. Bruktbiler selges av nybilleverandører i tillegg til rene bruktbilfirmaer. Søppelmottakene driver sortering av avfall, slik at metallhandelen ikke lengre er så viktig. Brukte møbler og klær omsettes i stor grad i spesielle butikker.
Storfjellet (Bergen)
Storfjellet, i Bergen bare kjent som Vidden er et fjell i Bergen. Den karakteristiske toppen Storhaugen ligger 662 meter over havet er godt synlig fra deler av Bergen. Storfjellet ligger ovenfor Svartediket mellom Borgaskaret og Ulriken (643 meter over havet).
Varden Menneskerettighetsvarden kan ses fra Bergen sentrum.
Turen over Vidden
Storfjellet er del av et turområde i Bergen i forbindelse med den populære Turen over Vidden, mellom Ulriken og Fløyen. Mange regner at denne turen som helhet går fra Skansemyren nedenfor Fløyen til Montana like ovenfor Ulriksbanens nedre stasjon. Men selve Vidden strekker seg egentlig fra Trappefjellet like sørvest for Vareggen opp til Langelifjellet og Borgevardegga på 637 meter over havet, krysser deretter Borgaskaret og over Storfjellet og derfra videre til Ulriken.
Turen over Vidden er godt merket med varder. Likevel er det viktig å være oppmerksom. Dette er tilnærmet høyfjellsterreng i Bergen by, og her foregår jevnlig leteaksjoner etter turgåere som har blitt utsatt for uventede værforhold og utmattelse i det krevende terrenget. Her er også en del bratte stup utenfor stien enkelte steder.
Leadenhall Market
Leadenhall Market er ei overbygd markedsgate i City of London. Den ligger et par kvartaler øst for Bank undergrunnsstasjon med inngang fra Leadenhall Street og Gracechurch Street.
Leadenhall Market ligger på gammel historsk grunn; her lå rådhuset i romernes Londinium. Etter at romerne trakk seg ut av Britannia falt denne delen av byen tilbake til jordbruksland. I middelalderen ble det bygd en herregård på stedet; denne hadde tak tekka med blyplater og ble kalt Leaden Hall. På 1300-tallet oppstod et marked for matvarer, tekstiler og jernvarer på gården. Markedet fikk etter hvert fjørfe og ost som sine spesialiteter – seinere også fisk, kjøtt og korn. I 1408 festa byens borgermester Dick Whittington eiendommen Leaden Hall. Hovedbygningen ble ødelagt i brann i 1484, og i 1666 gikk hele markedet med i den store bybrannen.
Etter brannen fortsatte markedet å eksistere i skiftende bygninger fram til 1881, da dagens bygning ble innviet. Den overdådige støpejernskonstruksjonen er tegna av Horace Jones, som også er ansvarlig for markedene ved Smithfield og Billingsgate.
Bygningen gjennomgikk en totalrenovering i 1991, og har fått tilbake sine originale, fargeglade interiører. I de seinere åra er Leadenhall blitt invadert av motebutikker, men en enslig slakter og en fiskehandler holder stadig stand.
Halakhá
Halakhá (hebraisk:, eller bare , hălākhā, «livsførsel», fra halakh, «å gå, vandre») er den kollektive mengden jødiske, religiøse lover, avlevert fra den skriftlige Tora og muntlige Tora. Halakhá er basert på bibelske lover eller bud (mitzvot), tradisjonelt nummerert som 613 stykker, for de religiøse forpliktelsene i jødedommen. Det er veien å følge for å leve et hellig liv i henhold til pakten Gud hadde mellom det jødiske folk, som det er beskrevet i Mosebøkene. Det er talmudske og rabbanittisk og skikkene og tradisjonene kompilert i mange bøker, en av de mest kjente er Shulhan Arukh («Det dekkede bord») fra midten av 1500-tallet av den sefardiske rabbineren Josef Caro.
I litteraturen kan halakhá transkriberes ulikt, som eksempelvis halacha, halakhah, halocho eller halaka. Det er ofte oversatt som «jødisk lov», men en mer direkte oversettelse kan være «livsførsel» eller «måter å gå». Ordet er avledet fra rotord som betyr «å oppføre» (og «å gå, vandre»). Halakhá rettleder ikke bare religiøs praksis og tro, men også tallrike aspekter av dagliglivet. Disse lovene eller påbudene får sin autoritet i Den hebraiske Bibelen og rabbinernes fortolkninger slik de finnes i Mishna, Tosefta og Talmud. Den gir bud om alle deler av livet, som gudstjenester, dagligliv, bønn, mat regler, landbruk, sivil og kriminallov og etikk og moral. De ulike retningene i jødedommen legger forskjellig vekt på overholdelsen av halakhá. Ortodokse jøder prøver å leve etter halakhá så mye som mulig, mens andre overholder bare noen av forpliktelsene.
Jiangxi
Jiangxi (kinesisk: 江西, pinyin: Jiāngxī) er en provins i Folkerepublikken Kina. Kinesisk enkelttegnsforkortelse er 赣 for Gan.